Rassie sê Bokke het begrip vir kritiek | Maroela Media
Rassie Erasmus, Saru se direkteur van rugby, sê die Springbokke het begrip vir hul ondersteuners se misnoeë met die span.
Die Bokke het drie agtereenvolgende toetse (twee teen die Wallabies en een teen die All Blacks) verloor en dit is veral hul skop-en-storm-spelpatroon wat rugbyliefhebbers warm onder die kraag het.
Siya Kolisi se span het die 100ste toets teen die Nieu-Seelanders met 19-17 verloor nadat Jordie Barrett in die 78ste minuut van die wedstryd die wenstrafskop oor die dwarslat gejaag het.
Die Bokke het daarna – in plaas daarvan om die bal vas te hou – besluit om die All Blacks eerder met nóg 'n hangskop te peper en hulle kon nie daarin slaag om punte aan te teken nie.
Die kritiek het aanvanklik grotendeels van oorsese rugbykenners gekom, maar sedert die nederlae is Suid-Afrikaners ook ontevrede met hierdie benadering.
"Toe ons met twee of drie punte gewen het, het ons nie gekla oor die lof en positiewe kommentaar wat ons gekry het nie. Ons verseker julle dus dat ons verstaan en nie sal kla wanneer ons die negatiwiteit verdien wanneer ons met 'n paar punte te verloor nie," het Erasmus getwiet.
Tog is sommige ondersteuners steeds nie tevrede nie.
"Ons kla nie soseer omdat ons verloor het nie. Ons kla omdat ons met 'n uitstekende senterpaar en vleuels van wêreldgehalte sit en julle besluit op 'n wedstrydbenadering wat deur skoppe oorheers word. Dit maak nie sin nie," het een sosialemediagebruiker geskryf.
Ander het weer gesê dat hulle die Bokke deur dik en dun sal ondersteun.
Geen begrip volgens my, dan sou hul die wedstryd plan verander het Rassie.
Rassie, wees liewer eerlik….. Is jy tevrede met die spelpatroon??
Rassie, daai opmerking is soos die opmerkings van 'n politikus wat met sy hand in die koekieblik betrap word of een wat stemme probeer werf!
Dis seker maar net ek maar ek lees meer sarkasme in Rassie se woorde as begrip…lol
Kom nou Rassie, drie toetse verloor, jy skuld ons drie videos en moenie weer die skeidsregters aanval nie. Ek dink jy moet weer gaan water dra in die volgende toets. Jy het mos teen die Britse en Ierse Leeus deur jou optrede gewys dat jy geen vertroue het in Nienaber en sy afrigtingspan nie, geen vertroue het in die spelers se vermoe om besluite op die veld te neem nie en vir seker geen vertroue in die kaptein se leiding op die veld nie. Jy was met elke onderbreking op die veld met jou waterbottel as verskoning, maar jou eintlike… Lees meer »